— А мае дзеці вельмі любяць чытаць, і ў нас ёсць пэўныя традыцыі, — прызнаецца настаўніца рускай мовы і літаратуры маскоўскай школы № 734 імя Аляксандра Тубельскага, таксама дзіцячы пісьменнік Кацярына ЦІМАШПОЛЬСКАЯ. — Напрыклад, восенню і вясной мы ідзём да дуба і чытаем там вершы Пушкіна на памяць. Гэта робяць і вучні, і бацькі, якія таксама захоплены працэсам. Калі мы чытаем вершы ўслых, у нас дзейнічае арыгінальны вымяральнік — мурашкаметр. З'явіліся ў слухачоў мурашкі, значыць, усё супер! А калі мурашкі не з'явіліся, яшчэ ёсць над чым працаваць, але дзеці проста геніяльна чытаюць.